stanford-oval/wikipedia huggingface dataset:
Kudeverskoje
Maantietoa

Järvi on 2,7 kilometriä pitkä, 0,9 kilometriä leveä ja sen pinta-ala on 1,669 neliökilometriä eli 167 hehtaaria. Sen itäpäässä on kilometrin pituinen ja 250 metriä leveä lahti ja vastakkaisessa länsipäässä sijaitsee pieni saari. Järven keskisyvyys on 3,1 metriä, mutta siinä on vain 4,7 metriä syvä syvänne. Järven ympäristössä sijaitsee yli kahdeksan pienempää lampea, joista osalla on ympärillään laaja suoalue. Järven eteläpuolella sijaitsee Kudeverin kylä, joka on rakennettu seudun peltoalueelle. Järven lähialueilla sijaitsevat Pavlovon, Bolotnitsan ja pienen Kudeverin kulmakunnat.
Luontoarvoja

Järvessä elää lahna, salakka, sorva, hauki, pasuri, säyne, karppi, made, simppu, suutari, toutain, mutakala, rantanuoliainen ja törö. Joukossa on myös Rutilus-suvun kalalajeja ja järvestä saa myös rapua. Järven ranta-alueet ovat moninaiset. Asutuksen lähettyvillä rantaan ulottuu puutarhoja, niittyjä ja peltoja. Etenkin järven länsipuolella on suoalueita. Rannat ovat hiekkarantoja, jotka ovat paikoitellen kivikkoisia ja savisiakin. Järvellä on hiekkapohja, joka on paikoin peittynyt mutaan.
Vesistösuhteita

Kudeverskoje sijaitsee Aloljan latvaosissa. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven valuma-alueen koko on lähteestä riippuen 71,6  tai 81,2  neliökilometriä. Joki saa alkunsa Arnosta ja kuljettuaan muutaman pienen järven kautta se saapuu Kudeverskojen luoteispäähän. Kudeverskojeen laskee kolme muutakin pientä ojaa järven lähialueilta. Alolja on järven läpivirtausjärvi ja se jatkaakin järveltä ensin lounaaseen ja sitten länteen, mutta kääntyy erään suvantojärven kautta kaakkoon kohti Bardovoa.
Etymologiaa

Kudever-nimellä on mahdollisesti suomalaisugrilainen alkuperä. Muoto ”kudever” tarkoittaa yhden tulkinnan mukaan kuusenkuorta (”kuuživera”) ja toisen tulkinnan mukaan ”kude” tarkoittaa kutua. Nimen loppuosa ”sver” (ven. свер) palautuisi sanaan järvi. Mahdolliset alkuperäiset nimet olisivat näiden tulkintojen mukaan kuusijärvi tai kutujärvi. Varhaiskeskiajalla ensimmäisen vuosituhannen puolivälissä alueella eli tsuudeja, jotka kävivät kauppaa parkituilla kotieläinten ja villieläinten nahoilla.
Huomautuksia

1 2 3 4  Kohteen pituus, leveys ja ympäristön kasvillisuus sekä asutus on tarkistettu Internetin karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
↑  Teksti on osittain käännös venäjänkielisestä artikkelista ru:Кудеверское, jonka tiedot ovat vielä tarkistamatta muista lähteistä.
↑  Teksti on osittain käännös venäjänkielisestä artikkelista ru:Кудеверь, jonka tiedot ovat vielä tarkistamatta muista lähteistä.
Käännös suomeksi
Langley (kilpa-autovalmistaja)

|  Langley |
| --- | --- |
Päämaja:  Yhdysvallat
Tunnetuimmat kuljettajat:  Gene Hartley
Moottorit:  Offenhauser
Saavutukset Formula 1:n MM-sarjassa
Ensimmäinen kilpailu:  Indianapolis 500 1950
Kilpailuja:  1
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Indianapolis 500 1950
Langley oli yhdysvaltalainen kilpa-autojen valmistaja, joka osallistui Formula 1:n Indianapolis 500 -osakilpailuun kaudella 1950. Tallin kuljettaja Gene Hartley oli kilpailussa 16.
Lane Smith

Lane Smith (29. huhtikuuta 1936 – 13. kesäkuuta 2005) oli yhdysvaltalainen näyttelijä. Hän esiintyi Perry Whiten roolissa televisiosarjassa Teräsmieheni.
Smithillä oli osia myös elokuvissa ja näyttämöllä. Hän oli vuonna 1990 ehdolla Golden Globen saajaksi, ja hän voitti Drama Desk -palkinnon.
Smith kuoli 69-vuotiaana ALS-tautia sairastettuaan.
Aiheesta muualla

Lane Smith Internet Movie Databasessa. (englanniksi)
Leopard-luokka

| Leopard-luokka |
| --- | --- |


Tekniset tiedot
Uppouma:  2 337 t (standardi) 2 560 t (max)
Pituus:  100 m
Leveys:  12 m
Syväys:  4,9 m
Koneteho:  14 400 shp
Nopeus:  24 solmua
Miehistöä:  235
Aseistus
Meritorjunta:  4 x kaksiputkista 4,5" (114 mm) Mk6 -tykkiä 1 x Squid-sukellusveneentorjuntaheitin
Ilmatorjunta:  2 x Bofors 40 mm kaksiputkisena STAAG Mk II asennuksena
Leopard-luokka eli tyyppi 41 oli Britannian kuninkaallisen laivaston neljän fregatin muodostama alusluokka. Lisäksi Intian laivastolle valmistettiin kolme alusta.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Leopard | Portsmouthin telakka | 25. maaliskuuta 1953 | 23. toukokuuta 1955 | 30. syyskuuta 1958 | romutettu 1977 |
| HMS Lynx | John Brown and Company, Clydebank | 13. elokuuta 1953 | 12. tammikuuta 1955 | 14. maaliskuuta 1957 | Bangladeshille 1982 nimellä Abu Bakr |
| HMS Puma | Scotts Shipbuilding and Engineering Company, Greenock | 16. marraskuuta 1953 | 30. kesäkuuta 1954 | 27. huhtikuuta 1957 | romutettu 1976 |
| HMS Jaguar | William Denny and Brothers, Dumbarton | 2. marraskuuta 1953 | 20. heinäkuuta 1957 | 12. joulukuuta 1959 | Bangladeshille 1978 nimellä Ali Haider |
| HMS Panther | John Brown and Company | - | - | - | Intialle 1953 nimellä Brahmaputra |
| HMS Panther | - | - | - | - | peruutettu 1957 |
Intian laivasto

Intia tilasi 1954 laivastolleen kolme tyypin 41 fregattia, jolloin Britannian kuninkaalliselle laivastolle suunniteltu HMS Panther siirrettiin uusille omistajille jo ennen kölin laskua.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| INS Brahmaputra (ex- HMS Panther | John Brown and Company | 20. lokakuuta 1955 | 15. maaliskuuta 1957 | 31. maaliskuuta 1958 | romutettu 1986 |
| INS Beas | Vickers | 29. marraskuuta 1956 | 9. lokakuuta 1958 | 24. toukokuuta 1960 | romutettu 1992 |
| INS Betwa | Vickers | 29. toukokuuta 1957 | 15. syyskuuta 1959 | 8. joulukuuta 1960 | romutettu 1988 |
Liinu Turpela

Liinu Turpela (s. 25. joulukuuta 2001) on suomalainen pesäpalloilija. Turpela edustaa Superpesiksessä pelaavaa Joensuun Mailaa. Hänen kasvattajaseuransa on Espoo Pesis. Turpela on edustanut Superpesiksessä myös Seinäjoen Maila-Jusseja ja Mynämäen Vesaa. Turpela valittiin vuoden 2022 Itä-Länsi-otteluun. Hän pelaa ulkopelissä etukentällä. Turpela on pelannut urallaan 68 Superpesiksen runkosarjan ottelua kauden 2021 jälkeen. Näissä hän on lyönyt yhden kunnarin ja kuusi tavallista juoksua, tuonut 63 juoksua ja kerännyt 190 kärkilyöntipistettä. Turpela on pelannut 11 Superpesiksen ylempää pudotuspeliottelua. Näissä hän on lyönyt yhden tavallisen juoksun, tuonut viisi juoksua ja kerännyt 34 kärkilyöntipistettä.
Liinu Turpelan isä Veijo Turpela saavutti pesäpalloilijana kaksi SM-kultaa Alajärven Ankkureiden joukkueessa.
Kyle Lowry

| Kyle Lowry |
| --- | --- |
 Lowry vuonna 2015.
Henkilötiedot
Koko nimi:  Kyle Lowry
Syntynyt: 25. maaliskuuta 1986 (ikä 38) Philadelphia, Pennsylvania
Kansalaisuus:   Yhdysvallat
Koripalloilija
Pelipaikka:  Pelintekijä
Pituus:  183 cm
Paino:  93 kg
Nyk. joukkue:  Miami Heat
Sarja:  NBA
NBA-varaus:  24. varaus 2006 (Memphis Grizzlies)
Pelaajaura
Yliopistojoukkueet
2004–2006:  Villanova Wildcats
Seurajoukkueet
2006–2009 2009–2012 2012–2021 2021–:  Memphis Grizzlies Houston Rockets Toronto Raptors Miami Heat
Maajoukkueet
:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Rio de Janeiro 2016 |  |  |
Kyle Lowry (s. 25. maaliskuuta 1986 Philadelphia, Pennsylvania) on yhdysvaltalainen koripalloilija, pelipaikaltaan pelintekijä. Hän edustaa NBA-joukkue Miami Heatia.
Memphis Grizzlies varasi Lowryn vuoden 2006 NBA:n varaustilaisuuden ensimmäisellä kierroksella, tilaisuuden 24. pelaajana. Ennen ammattilaisuraansa hän pelasi yliopistokoripalloa Villanovan yliopistossa.
Lowry valittiin kaudella 2014–2015 ensimmäistä kertaa urallaan NBA:n tähdistöotteluun.
Kesäkuussa 2016 Lowry valittiin Yhdysvaltain olympiajoukkueeseen Rio de Janeiroon. Yhdysvallat voitti Rion olympiaturnauksen.
Vuonna 2019 Lowry voitti pitkään edustamassaan Toronto Raptorsissa NBA:n mestaruuden. Hän oli koko kauden ajan Raptorsin avainpelaajia ja muun muassa heitti mestaruuden ratkaisseessa loppuottelussa 26 pistettä.
Aiheesta muualla

Kuvia tai muita tiedostoja aiheesta Kyle Lowry Wikimedia Commonsissa
Yhdysvaltain joukkue – Kesäolympialaiset 2016
4 Butler |
5 Durant |
6 Jordan |
7 Lowry |
8 Barnes |
9 DeRozan |
10 Irving |
11 Thompson |
12 Cousins |
13 George |
14 Green |
15 Anthony |
Valmentaja Krzyzewski
Toronto Raptors – NBA:n mestari 2019
1 Patrick McCaw ·
2 Kawhi Leonard ·
3 OG Anunoby ·
7 Kyle Lowry ·
8 Jordan Loyd ·
9 Serge Ibaka ·
13 Malcolm Miller ·
14 Danny Green ·
15 Eric Moreland ·
17 Jeremy Lin ·

20 Jodie Meeks ·
23 Fred VanVleet ·
24 Norman Powell ·
25 Chris Boucher ·
33 Marc Gasol ·
43 Pascal Siakam

Päävalmentaja Nick Nurse 

Apuvalmentajat Nate Bjorkgren · Adrian Griffin · Phil Handy · Eric Khoury · Alex McKechnie · Patrick Mutombo · Jim Sann · Sergio Scariolo
Károly Szittya

| Mitalit> Maa:   Unkari.Miesten vesipallo. Olympialaiset  | Mitalit> Maa:   Unkari.Miesten vesipallo. Olympialaiset  | Mitalit> Maa:   Unkari.Miesten vesipallo. Olympialaiset  | Maa:   Unkari> Miesten vesipallo. |
| --- | --- | --- | --- |
|  Kultaa | Helsinki 1952 | Vesipallo |  |
|  Hopeaa | Lontoo 1948 | Vesipallo |  |
Károly Szittya
Károly Szittya (18. kesäkuuta 1918 Budapest – 9. elokuuta 1983 Szeged) oli unkarilainen vesipalloilija, joka osallistui kesäolympialaisiin vuosina 1948 Lontoossa ja 1952 Helsingissä. Lontoossa hän kuului hopeaa saaneeseen ja Helsingissä kultaa voittaneeseen joukkueeseen.
Lights Volley

Lights Volley on tuusulalainen lentopalloseura, joka on perustettu vuonna 1990. Seuran edustusjoukkue pelaa tällä hetkellämilloin? miesten 3-sarjassa.
Aiheesta muualla

Seuran kotisivut
Kontšanskoje-Suvorovskoje

| Kontšanskoje-Suvorovskoje Конча́нское-Суво́ровское |
| --- | --- |
 Kontšanskoje-Suvorovskoje
 Koordinaatit: 58°39′23″N, 34°4′11″E 
Valtio:  Venäjä
Subjekti:  Novgorodin alue
Piiri:  Borovitši
Hallinto:  
 – Asutustyyppi:  kunta
Pinta-ala:  
 – Kokonaispinta-ala:  500,76 km²
Väkiluku (2011):  850
 
 Kunnan kotisivu 
Infobox OKVirheellinen NIMI-arvo: 
Kontšanskoje-Suvorovskoje (ven. Конча́нское-Суво́ровское, vuoteen 1950 saakka Kontšanskoje) on maalaiskunta ja sen keskuskylä Novgorodin alueen Borovitšin piirissä Venäjällä. Se sijaitsee Šeregodrajärven itärannalla 35 kilometriä Borovitšista pohjoiseen. Paikallinen nähtävyys on sotapäällikkö Aleksandr Suvoroville omistettu museoalue. Kylässä on vajaat 300 ja kunnassa 850 asukasta (vuonna 2011).
Maantiede ja asutus

Kontšanskoje-Suvorovskojen kunnan pinta-ala on 500,76 neliökilometriä. Se rajoittuu luoteessa Novgorodin alueen Ljubytinon, pohjoisessa Hvoinajan ja idässä Mošenskojen piireihin sekä etelässä Borovitšin piirin Perjodkin ja Progressin ja lounaassa Volokin kuntiin. Pinta-alasta 80,6 % on metsää, 14,5 % maatalousmaata ja 3,8 % vesistöjä.
Seudun jokia ovat Udina, Veregža, Sitnitsa ja Haritsa. Lukuisista järvistä suurimmat ovat Šeregodra, Sitnoje ja Ljuto. Šeregodra ja Ljuto kuuluvat seitsemästä karstijärvestä koostuvaan Karstovyje ozjora -rauhoitusalueeseen. Kunnan alueella sijaitsee myös Brusnitšnojejärven luonnonmuistomerkki.
Keskuskylän lisäksi kuntaan kuuluu Udinon taajama sekä 37 kylää: Bereznjaki, Bolšoje Obretšje, Derevkovo, Durilovo, Fedovo, Fedosino, Gorlovo, Isaiha, Jazvik, Jurjevo, Karpovo, Kloptšiha, Kosunskije Gory, Kutškovo, Ledinka, Ljuboni, Maloje Obretšje, Minoha, Osinovets, Podol, Pokrovskoje, Ramenje, Rjabinovka, Rumjantseva Gorka, Sergeikovo, Sestrjonki, Sokolovo, Sopiny, Sorokino, Timoškino, Trjomovo, Vaškovo, Vysoko, Zaharino, Zakljop, Zihnovo ja Žukovo.
Kontšanskoje-Suvorovskojen ohella toinen suurempi asutuskeskus on noin 250 asukkaan Udino. Yhdessätoista kylässä ei ole lainkaan vakituista asutusta. Vuodesta 1989 lähtien kunnan väestö on vähentynyt lähes kolmanneksen verran. Noin kaksi kolmasosaa asuintaloista on luokiteltu kesähuviloiksi.
Historia

Kontšanskoje on syntynyt vuonna 1660, jolloin tsaari Aleksei Mihailovitš luovutti seudun autioiksi jääneet kylät Ruotsin valloittamasta Käkisalmen läänistä paenneiden karjalaisten asutettavaksi. Karjalaisasutus venäläistyi 1900-luvun alkuun mennessä. Vuoden 1926 väestönlaskennan mukaan Kontšanskojen seudulla oli enää 15 karjalaista.
1700-luvun puolivälissä karjalaisten asuttamat Kontšanskojen ja Kamenkan kartanoalueet kuuluivat keisarinna Elisabetille. Hän lahjoitti kylät talonpoikineen serkulleen hovimestarinna Anna Vorontsovalle, joka puolestaan myi ne kenraaliluutnantti Ivan Šuvaloville. Vuonna 1763 kartanot osti Vasili Suvorov, jolta ne periytyivät tämän pojalle Aleksandrille.
Aleksandr Suvorov vieraili Kontšanskojessa talvella 1784 ja keväällä 1786. Vuosina 1797–1799 hän asui siellä karkotettuna vastustettuaan Paavali I:n preussilaishenkisiä armeijan uudistuksia. Kontšanskojessa Suvorov opetteli talonpojiltaan karjalaa ja tarinan mukaan puhuikin sitä varsin hyvin. Vuonna 1942 kylään perustettiin sotapäällikölle omistettu kotimuseo, joka vuonna 1960 sai valtiollisen suojelualueen statuksen.
1900-luvun alussa Kontšanskoje oli Novgorodin läänin Borovitšin kihlakuntaan kuuluneen volostin keskus. Vuonna 1910 kylässä oli 53 taloa ja 293 asukasta, joiden elinkeino oli maanviljely. Kylässä toimi koulu, kyytiasema, välskärin vastaanotto, viljavarasto, kolme pientä kauppaa, valtion viinakauppa ja kaksi teetupaa. Kontšanskojen volostiin kuului 74 kylää, joissa oli yhteensä 6 200 asukasta.
Vuosina 1927–1932 Kontšanskoje lähiympäristöineen muodosti Leningradin alueen Borovitšin piirikuntaan kuuluneen hallintopiirin. Myöhemmin se kuului kyläneuvostona Borovitšin piiriin. Vuonna 1950 kylä sai nimen Kontšanskoje-Suvorovskoje. Nykyinen Kontšanskoje-Suvorovskojen kunta on perustettu vuonna 2004. Vuonna 2010 siihen liitettiin Udinon kunta.
Liikenne, talous ja palvelut

Kontšanskoje-Suvorovskojen ohi kulkee Borovitšin ja Hvoinajan välinen maantie. Kunnasta on linja-autoyhteydet Borovitšiin, Hvoinajaan ja Novgorodiin.
Seudun tärkein elinkeino on puunhankinta ja -jalostus. Kunnassa toimii Udinon kartonkipakkaustehdas, metsäteollisuusyritys Suvorovets, Kontšanskojen metsänhoitoalue, maatalousyritys Suvorovskoje sekä kaksi yksityistä maatilaa. Huomattava osa työvoimasta saa elantonsa palstaviljelmistään ja loput työskentelevät erilaisissa palveluammateissa. Eläkeläiset, työttömät ja vammaiset muodostavat 40 % väestöstä.
Keskuskylän palveluihin kuuluvat lastentarha, keskikoulu asuntoloineen, kulttuuritalo, kirjasto, pieni poliklinikka, apteekki ja posti. Vähittäiskaupasta vastaa Borovitšin piirin kulutusosuuskunta sekä yksityinen kauppaliike.
Kyläkuva ja nähtävyydet

Kontšanskoje-Suvorovskoje koostuu puutarhapalstojen ympäröimistä omakotitaloista sekä neljästä kaksikerroksisesta kunnallisesta asuintalosta. Museoalue ja palvelut sijaitsevat kylän keskiosassa. Pohjoispuolella on karjatila. Vesijohto- ja huonokuntoinen viemäriverkko kattaa osan kylästä, keskuslämmitys kunnalliset asuintalot ja julkiset rakennukset.
Seudulla on lukuisia muinaisia asuin- ja hautapaikkoja sekä uhrikiviä. Rakennusmuistomerkkeihin kuuluvat 1700–1800-luvuilla rakennetut Sopinyn, Ljubonin ja Osinovetsin kirkot sekä Derevkovon, Kutškovon, Ljubonin ja Pokrovskojen kartanoalueet.
Nähtävyyksistä huomattavin on Kontšanskoje-Suvorovskojen museoalue, joka kertoo Aleksandr Suvorovin arkielämästä, taloudellisesta toiminnasta ja suhteista talonpoikiin. Se käsittää Suvorovin kesä- ja talvituvat, neljän hehtaarin laajuisen puistoalueen, talousrakennuksia sekä vuonna 1901 rakennetun entisen kirkon, jossa toimii Italian ja Sveitsin sotaretkestä kertova näyttely. Vuonna 1947 palanutta kartanon päärakennusta ja kotikirkkoa ollaan pystyttämässä uudelleen. Kylässä on vuonna 1940 paljastettu Suvorovin muistomerkki. Lähistöllä sijaitsee Dubihan huvimaja ja muita sotapäällikön elämään liittyviä kohteita.
Aiheesta muualla

Kontšanskoje-Suvorovskojen kunnan sivusto (venäjäksi)
Kontšanskoje-Suvorovskojen kunta Borovitšin piirin sivustolla (Arkistoitu – Internet Archive) (venäjäksi)
Kontšanskoje-Suvorovskojen museon kotisivu (venäjäksi)
Suvorov-museo Kontšanskoje-Suvorovskojessa.
Leamington

Leamington voi tarkoittaa:
Leamington, kaupunki Ontariossa Kanadassa
Leamington Spa, kaupunki Warwickshiressä Englannissa
Leamington Hastings, kylä Warwickshiressä Englannissa
Leamington, kaupunki Utahissa Yhdysvalloissa
Leamington F.C., Leamington Span jalkapallojoukkue
HMS Leamington, toisessa maailmansodassa palvellut Britannian Kuninkaallisen laivaston hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Leamington”, voi hakea sivunnimihaulla, laajalla sivunnimihaulla tai tekstihaulla.
Kwon Yuri

| Kwon Yu-ri> 권유리 |
| --- | --- |

Henkilötiedot
Syntynyt: 5. joulukuuta 1989 (ikä 34)
Ammatti:  Laulaja
Muusikko
Taiteilijanimi:  Yuri (유리)
Aktiivisena:  2007–
Tyylilajit:  K-pop
Soittimet:  Laulu
Yhtyeet:  Girls' Generation
Levy-yhtiöt:  SM Entertainment
Aiheesta muualla
yuri.smtown.com
  [ Muokkaa Wikidatassa ] [ ohje ]  
Kwon Yuri (kor. 권유리, s. 5. joulukuuta 1989) tunnetaan myös nimellä Yuri, on eteläkorealainen laulaja, näyttelijä, malli ja tanssija. Hän on osa eteläkorealaista yhtyettä Girls' Generation (Koreaksi "So Nyuh Shi Dae/So Nyeo Shi Dae" josta lyhenteenä SNSD). Lokakuussa 2018 hän julkaisi ensimmäisen soololevynsä The First Scene.
Nuoruus

Kwon Yuri syntyi Goyangissa, Etelä-Koreassa 5. joulukuuta, 1989 toiseksi lapseksi, sillä hänellä on isoveli. Hän suoritti koe-esiintymisensä SM Entertainment Casting Systemissä ja liittyi yhtiöön vuonna 2001, sen jälkeen kun hän oli sijoittunut toiselle sijalle 2001 SM Youth Best Dancer Contest kilpailussa. Pian sen jälkeen Yuri koki viiden vuoden ja yhdentoista kuukauden koulutuksen ennen debyyttiään.
Hän valmistui NeungGok High School koulusta vuonna 2008 ja kävi Chung-Ang Universityä vuodesta 2014 vuoteen 2016 yhdessä Girls' Generationin Sooyoungin ja Big Bangin jäsenen Seungrin kanssa.
Ura > Sooloaktiviteetit

Yuri on ollut mukana KBS komediasarjassa Unstoppable Marriage (못말리는 결혼), Sooyoungin kanssa. Hän ja Sooyoung lauloivat OST draamalle Working Mom kappaleen Must!.
Yuri on myös juontanut korealaista musiikkiohjelmaa MBC Show! Music Core yhdessä Girls' Generationin jäsenen Tiffanyn kanssa, jättäen jäähyväiset 31. heinäkuuta 2010.
Vuoden 2009 lopussa, Yuri valittiin KBS2 tosi-TV sarjaan nimeltään Invincible Youth (청춘불패), yhdessä Girls' Generationin jäsenen Sunnyn kanssa. Tyttöjen kiireisen aikataulun vuoksi Yuri jätti ohjelman Sunnyn ja 4Minuten Hyunan kanssa kesäkuussa 2010.
Hänellä on myös mainos Daniel Henneyn kanssa Biotherm tuotteelle. Myöhemmin huhtikuussa 2010, hän osallistui toiseen Biotherm mainokseen Tiffanyn ja Sooyoungin kanssa.
Huhtikuussa 2010, Yuri oli mainostamassa Everlandin vesipuistoa Caribbean Bay yhdessä Girls' Generationin jäsenten Seohyunin ja Yoonan sekä 2PM:n jäsenten Nichkhunin, Taecyeonin ja Chansungin.
25. joulukuuta 2010, hän oli myös juontajana Christmas Show! Music Core musiikkiohjelmassa yhdessä Girls' Generationin Tiffanyn kanssa. Yuri oli myös juontaja 2010 MBC Gayo Daejeon Showlle, joka pidettiin 31. joulukuuta MBC Dream Centerissä yhdessä Tiffanyn ja näyttelijä Ryu Shi-wonin kanssa. Yuri oli myös juontajana 20th Seoul Music Awardsissa, joka pidettiin 20. tammikuuta 2011. Hän oli myös juontajana 50th Anniversary Music Wave Concertissa, joka pidettiin 12. maaliskuuta 2011, yhdessä Tiffanyn ja Nichkhunin kanssa.
Ura > Sanoitukset

Yuri debytoi sanoittajana Girls' Generationin kappaleessa "Mistake", joka oli heidän levyltään "Hoot". Kappale kertoo tytöstä, joka rakastuu poikaan ja tajuaa, että hänen rakkautensa on yksipuolinen.
Käännös suomeksi
Károly Khuen-Héderváry

Károly Khuen-Héderváry
Károly Khuen-Héderváry (1849–1918) oli unkarilainen kreivi ja valtiomies.
Khuen-Héderváry toimi vuosina 1883–1903 Kroatian, Slavonian ja Dalmatian baanina eli käskynhaltijana. Häntä oli kehotettu sekä 1892 että 1895 muodostamaan hallitus Unkariin, mutta hän ei kummallakaan kerralla onnistunut tehtävässään. Kesäkuussa 1903 hänet nimitettiin Unkarin ministeripresidentiksi Kálmán Széllin jälkeen, mutta hän luopui tehtävästä jo saman vuoden marraskuussa. Maaliskuussa 1904 hän tuli ministeriksi hoviin seuraajansa István Tiszan ministeristöön ja erosi tämän kanssa helmikuussa 1905. Kun Wekerlen ministeristö 1909 oli joutunut hajaannustilaan, muodosti Khuen-Héderváry uuden ministeristön tammikuussa 1910 ja sai hallitsijalta suostumuksen parlamentin hajottamiseen. Kesäkuussa pidetyissä vaaleissa Khuen-Héderváry sai suuren enemmistön.
Myöhemmin hän oli pääministerinä vielä toisen kauden.[lähde? ]
Lasse Hintsala

| Lasse Hintsala> Henkilötiedot |
| --- | --- |
Koko nimi:  Lasse Hintsala
Syntynyt: 19. lokakuuta 1984 (ikä 39)
Kansalaisuus:   Suomi
Koripalloilija
Pelipaikka:  Heittävä takamies/Pieni laitahyökkääjä/maalivahti
Pituus:  193 cm
Paino:  80 kg
Nyk. joukkue:   Korikobrat
Sarja:  Korisliiga
Pelaajaura
Seurajoukkueet
2002–2005 2005–2007 2007–2008 2008–2010 2011–2012 2012–:   BC Jyväskylä  Lappeenrannan NMKY  Joensuun Kataja  Kauhajoen Karhu  Joensuun Kataja  Korikobrat
Lasse Hintsala (s. 19. lokakuuta 1984) on entinen suomalainen koripalloilija, joka edustaa nykyisin Itä- Suomen yliopiston Joensuun kampuksen salibandyliigassa pelaavaa RDc:tä.
Hintsalan koripallouran kirkkaimmat saavutukset ovat Lappeenrannan NMKY:ssä saavutetut Suomen-mestaruus sekä kaksi Suomen Cupin voittoa. 193-senttinen Hintsala pelaa joukkueessaan yleensä heittävän takamiehen sekä pienen laitahyökkääjän pelipaikoilla.